CELEX: 32021R2050
Language: bg
Date: 2021-11-24 00:00:00
Title: Регламент за изпълнение (ЕС) 2021/2050 на Комисията от 24 ноември 2021 година за разрешаване на употребата на препарата от Bacillus velezensis CECT 5940 като фуражна добавка за пуйки за угояване, пуйки, отглеждани за разплод, видове домашни птици с по-малко стопанско значение, отглеждани за угояване и за разплод, и декоративни птици (освен за размножаване) (притежател на разрешението: Evonik Operations GmbH) (текст от значение за ЕИП)

25.11.2021   
               
               
                  BG
               
               
                  Официален вестник на Европейския съюз
               
               
                  L 420/16
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2050 НА КОМИСИЯТА
         от 24 ноември 2021 година
         за разрешаване на употребата на препарата от Bacillus velezensis CECT 5940 като фуражна добавка за пуйки за угояване, пуйки, отглеждани за разплод, видове домашни птици с по-малко стопанско значение, отглеждани за угояване и за разплод, и декоративни птици (освен за размножаване) (притежател на разрешението: Evonik Operations GmbH)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на препарата от Bacillus velezensis CECT 5940. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
                  
               
                     (3)
                  
                  
                     Заявлението се отнася до разрешаването на препарата от Bacillus velezensis CECT 5940 (таксономично идентифициран по-рано като Bacillus amyloliquefaciens CECT 5940) като фуражна добавка за пуйки за угояване, пуйки, отглеждани за разплод, видове домашни птици с по-малко стопанско значение, отглеждани за угояване или за разплод, и декоративни птици (освен за размножаване), която следва да бъде класифицирана в категорията „зоотехничеки добавки“.
                  
               
                     (4)
                  
                  
                     В становището си от 5 май 2021 г. (2) Европейският орган за безопасност на храните („Органът“) заключи, че при предложените условия на употреба препаратът от Bacillus amyloliquefaciens CECT 5940 не се отразява неблагоприятно върху здравето на животните и безопасността на потребителите, нито върху околната среда. Той също така заключи, че този препарат няма дразнещо действие за кожата или очите и не е кожен сенсибилизатор, но следва да се счита за респираторен сенсибилизатор. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на ползвателите на добавката. Органът също така стигна до заключението, че препаратът може да бъде ефикасен като зоотехническа добавка във фуражи. Органът не счита, че са необходими специални изисквания за мониторинг след пускането на пазара. Той също така провери доклада относно методите за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от Bacillus amyloliquefaciens CECT 5940 беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Бюлетин на ЕОБХ, 2021 г. (EFSA Journal 2021); 19(6):6620.
      
      
         
            ПРИЛОЖЕНИЕ
            
                        
                           Идентификационен номер на добавката
                        
                     
                     
                        
                           Наименование на притежателя на разрешението
                        
                     
                     
                        
                           Добавка
                        
                     
                     
                        
                           Състав, химична формула, описание, метод за анализ
                        
                     
                     
                        
                           Вид или категория на животните
                        
                     
                     
                        
                           Максимална възраст
                        
                     
                     
                        
                           Минимално съдържание
                        
                     
                     
                        
                           Максимално съдържание
                        
                     
                     
                        
                           Други разпоредби
                        
                     
                     
                        
                           Срок на валидност на разрешението
                        
                     
                  
                        
                           CFU/kg пълноценен фураж със съдържание на влага 12 %
                        
                     
                  
                        
                           Категория: „зоотехнически добавки“. Функционална група: „стабилизатори на чревната флора“.
                        
                     
                  
                        4b1822i
                     
                     
                        Evonik Operations GmbH
                     
                     
                        
                           Bacillus velezensis CECT 5940
                     
                     
                        
                           Състав на добавката:
                        
                        Препарат от Bacillus velezensis CECT 5940 с минимално съдържание на:
                        —1 × 109 CFU/g добавка
                        В твърдо състояние
                     
                     
                        Пуйки за угояване
                        Пуйки, отглеждани за разплод
                        Видове домашни птици с по-малко стопанско значение, отглеждани за угояване и за разплод
                        Декоративни птици (освен за размножаване)
                     
                     
                        -
                     
                     
                        1 × 109
                        
                     
                     
                        -
                     
                     
                        
                                    1.
                                 
                                 
                                    В упътването за употреба на добавката и премикса се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Може да се употребява във фуражи, съдържащи разрешените за употреба кокцидиостатици: диклазурил и монензин натрий.
                                 
                              
                                    3.
                                 
                                 
                                    С оглед на потенциалните рискове в резултат на употребата на добавката и премиксите операторите в сектора на фуражите трябва да установят оперативни процедури и да предвидят организационни мерки за ползвателите на добавката и премиксите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска.
                                 
                              
                     
                        15.12.2031 г.
                     
                  
                        
                           Характеристика на активното вещество:
                        
                        Жизнеспособни спори на Bacillus velezensis CECT 5940
                     
                  
                        
                           Метод за анализ
                            (1):
                        Преброяване: метод чрез разстилане върху триптон-соев агар (EN 15784);
                        Идентификация: пулсова гел електрофореза (PFGE).
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.